Selvom der ikke har været gennembrud i forhandlingerne mellem DSB og de værkstedsansatte, mødte de torsdag morgen op på arbejde.

På trods af, at de værkstedsansatte hos DSB har genoptaget arbejdet, så vil der dagen igennem være forsinkelser og aflysninger af togene. Det oplyser DSBs presseafdeling. Man forventer altså fortsat aflysninger og kortere tog på blandt andet strækningen Aalborg - Aarhus (frem til klokken 14 kører der kun tog én gang i timen). Grunden til de fortsatte aflysninger og forsinkelser er "eftervirkningerne af de overenskomststridige arbejdsnedlæggelser på DSBs værksteder". Opdateres løbende Rejseplanen bliver løbende opdateret med ændringer i togdriften. Bestilte pladsbilletter kan ikke benyttes frem til og med den 18. juni 2023. Hvis aflysningerne resulterer i mere end 30 minutters forsinkelse, træder DSBs Rejsetidsgaranti i kraft . Ifølge DSBs informationschef, Tony Bispeskov, kommer det til at tage tid, før togtrafikken kører som den plejer. - Min vurdering er, at det kommer til at tage nogle uger, inden vi er helt tilbage igen i forhold til normalen, siger han til TV 2 og erkender, at det har været en hård periode for de rejsende at anvende DSB.